ХРИСТО СМИРНЕНСКИ

ЗАДАЧИ

chitanka.info

1. ДАДЕНО Е:

Тройки с рошавите си другари,

Уйлсон с купищата си долари,

Джон със сладкозвучните си лири.

Във задачата се дири:

ако преговорите умрат,

кой е крив за тази смърт?

2. ДАДЕНО Е:

Лявото око на Хинденбург поглежда

към Париж и проче изпод вежда.

Пита се: какво сънуват в тези зимни нощи

бай Поанкаре със Клемансо и още —

като имаш плюс туй и мира пред вид,

как меняват гащите им своя колорит?

3. ДАДЕНО Е:

Кирчо иска автомобил да си вземе,

а Бобевски сметки прави пък след време

да наеме или да си купи нейде дача.

Дири се у таз задача:

за целта на тези хора колко рими

и ура, напред на нож им са

необходими?

ЗАСЛУГИ

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.

Table of Contents

Заглавна страница

Основен текст

Заслуги